section_heading: Blood Puke Salvation i Rom 5:12 (2006. – 2008.)
paragraph_text: Početkom 2008. prvi je put nastupio u državama kao što su Sjeverna Makedonija, Srbija, Rumunjska i Bugarska. Marduk je u ožujku sudjelovao na festivalu Metalmania u Katowiceu u Poljskoj, nakon čega je otišao na južnoameričku turneju i održao koncerte u državama među kojima su Brazil, Čile, Kolumbija, Ekvador i Venezuela. U ljeto te godine skupina je održala koncerte na nekoliko europskih festivala, među kojima su francuski Hellfest, slovenski Metalcamp, austrijski Kaltenbach, portugalski Allience Fest i njemački Summer Breeze.